stanford-oval/wikipedia huggingface dataset:
Colorado Avenue

| Colorado Avenue |
| --- | --- |
 Elokuvan juliste
Ohjaaja:  Claes Olsson
Käsikirjoittaja:  Erik Norberg Lars Sund
Tuottaja:  Leila Lyytikäinen Claes Olsson
Säveltäjä:  Yari
Kuvaaja:  Pertti Mutanen
Leikkaaja:  Oskar Franzén
Lavastaja:  Markus R. Packalén
Pääosat:  Birthe Wingren Ylva Ekblad Peter Kanerva Joanna Wingren Nicke Lignell Guy Rosenholm Irina Björklund Andre Wickström
Valmistustiedot
Valmistusmaa:   Suomi  Ruotsi
Tuotantoyhtiö:  Kinoproduction Filmlance International
Ensi-ilta:   7. syyskuuta 2007
Kesto:  120 min
Alkuperäiskieli:  ruotsi
Budjetti:  2 800 000 €
Edeltäjä:  Onnen varjot
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Colorado Avenue on Claes Olssonin ohjaama elokuva, joka perustuu Lars Sundin romaaneihin Colorado Avenue ja Lanthandlerskans son. Elokuvan ensi-ilta oli 7. syyskuuta 2007. Elokuvaan pohjautuva kolmiosainen sarja esitettiin Yle FST5 -kanavalla keskiviikkoisin 8. huhtikuuta 2009 alkaen.
Elokuva on kuvaus Pohjanmaasta ja kuvitteellisen Siklaxin kylän asukkaista useiden sukupolvien ajalta, niiltä ajoilta, jolloin Suomen tasavalta oli muotoutumassa. Elokuvan käsikirjoituksen on kirjoittanut Erik Norberg.
Elokuvan pääosia näyttelevät Birthe Wingren (Hanna), Ylva Ekblad (Hannan äiti-Östman), Peter Kanerva (Otto), Joanna Wingren (Ida), Nicke Lignell (Johannes Smeds), Guy Rosenholm (Gustav, Idan mies). Colorado Avenuen kuvasi Pertti Mutanen, joka on ollut useiden Claes Olssonin elokuvien kuvaajana.
Juoni

Colorado Avenuessa seurataan pohjalaisen Hannan ja hänen perheensä elämää 1800-luvun loppupuolelta kieltolain aikoihin saakka. Hanna asui vanhempiensa ja veljiensä kanssa pienessä saaristomökissä Rödskäretillä, isä oli kalastaja. Kun isä ja Hannan veljet hukkuvat myrskyssä kalastusmatkallaan, Hannan ja äidin on lähdettävä saarelta; mökkiin halutaan varakkaammat vuokralaiset.
Hannan lapsuus loppuu – hän joutuu kovaan työhön pikkupiiaksi Smedsin taloon. Hän sietää muiden palkollisten ja kyläläisten halveksunnan ja nöyryytykset, sillä hän on päättänyt säästää rahat Amerikan-matkaan. Monien muiden tavoin Hanna lähtee 1900-luvun vaihteessa 18-vuotiaana rahaa ansaitsemaan Amerikkaan ja palaa sieltä kymmenen vuotta myöhemmin kotikyläänsä varakkaana ja topakkana kahden lapsen, Oton ja Idan, leskiäitinä. Hannan amerikkalainen mies, pohjalaissukuinen Ed Ness, työläisaktivisti ja agitaattori, on ammuttu mielenosoituksessa. Kotiin palattuaan Hanna perustaa Amerikan-dollareillaan Siklaxiin maalaiskaupan, josta tulee vähitellen kylän keskus. Dollari-Hanna – niin kuin kyläläiset häntä kutsuvat – saa viimein kaipaamaansa arvostusta, mutta Hannan pojan, Oton, ja vanhan äiti-Östmanin harjoittamat laittomuudet uhkaavat viedä Hannalta tämän vaivoin hankitun kunnioituksen ja hyväksynnän.
Hannan elinikäinen ystävä on Johannes Smeds, kunnallismies ja Smedsin talon isäntä. Johannes on myös saanut kokea elämässään raskaita vastoinkäymisiä, joiden jättämiin arpiin hän yrittää keskustellen Hannan kanssa löytää parannusta vielä vanhoilla päivillään. Johanneksen Erik-poika kuoli vuoden 1918 sodassa ja toisen pojan, Gustavin, vei viina. Parantumattomasti sairas Johannes ei oikein jaksa enää uskoa toipuvansa katkeruudestaan.
Kun kieltolaki astuu voimaan vuonna 1919, Otto aloittaa liikemiehen uransa; hänestä tulee tunnettu ”Kanisterikuningas”. Hanna ei voi antaa anteeksi pojalleen sitä, että tämä on valinnut rikoksen tien. Oton afäärit menestyvät, vaikka etsivä Hoxell yrittää kuumeisesti saada hänet kiinni salakuljetuksesta.
Kirjallisuutta

Aihonen, Rita: ”Elokuvasovitus sovittamisen vaikeudesta: Colorado Avenue”, Claes Olssonin haastattelu. Filmihullu 5/2007.
Aiheesta muualla

Colorado Avenuen kotisivut (Arkistoitu – Internet Archive)
Danay García

| Danay García |
| --- | --- |
 Danay García San Diegon Comic-Conissa 2016.
Henkilötiedot
Koko nimi:  Danay Aguilar García
Syntynyt: 5. heinäkuuta 1984 (ikä 40) Havanna, Kuuba
Ammatti:  näyttelijä
Näyttelijä
Aktiivisena:  2006–
Merkittävät roolit:  Fear the Walking Dead Pako
Aiheesta muualla
IMDb 
Danay Aguilar García (s. 5. heinäkuuta 1984) on kuubalainen näyttelijä, joka tunnetaan muun muassa Sofia Lugon roolista televisiosarjassa Pako. Garcia syntyi Kuuban pääkaupungissa Havannassa ja eli siellä nuoruutensa. Hän harrastaa balettia[lähde? ] ja on tehnyt myös mallintöitä ennen teatteria.
Sittemmin García on esittänyt Luciana Galvezia televisiosarjassa Fear the Walking Dead. Hän on myös vieraillut muun muassa sarjoissa Supernatural ja Havaiji 5-0 sekä ääninäytellyt pelissä Mafia III.
Valikoitu filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2006 | Danika | Myra |
| 2008 | From Mexico with Love | Maria |
| 2012 | Liz En Septiembre | Coqui |
| 2017 | Sniper: Ultimate Kill | Kate Estrada |
Valikoitu filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2007 | C.S.I. Miami | Camille Tavez | 1 jakso |
| 2007–2009 | Pako | Sofia Lugo | 15 jaksoa |
| 2013 | Supernatural | Ellie | 1 jakso |
| 2016–2023 | Fear the Walking Dead | Luciana Galvez | pääosa, 47 jaksoa |
| 2017 | Havaiji 5-0 | Elena Sachs | 1 jakso |
Aiheesta muualla

Wikimedia Commonsissa on kuvia tai muita tiedostoja aiheesta .
Danay García Internet Movie Databasessa. (englanniksi)
DNCE

| DNCE |
| --- | --- |
 DNCE Bangkokissa vuonna 2017.
Tiedot
Toiminnassa:  2015–2018 (tauolla)
Tyylilaji:  funkpop, dance-rock
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Joe Jonas   Jack Lawless   Cole Whittle   JinJoo Lee  
Levy-yhtiö:  Republic Records  
Aiheesta muualla
Kotisivut
Infobox OKNimi-testi OK: 
DNCE on yhdysvaltalainen tanssirock-yhtye. Sen jäseniin kuuluvat laulaja Joe Jonas, rumpali Jack Lawless, basisti-kosketinsoittaja Cole Whittle sekä kitaristi JinJoo Lee. Yhtyeellä on levytyssopimus Republic Recordsin kanssa, joka julkaisi heidän debyyttisinglensä ”Cake by the Ocean” syyskuussa 2015. Kappale pääsi lukuisten singlelistojen kymmenen parhaan joukkoon, mukaan lukien Yhdysvaltain Billboard Hot 100 -listalla, jossa sen paras sijoitus oli sija 9. Heidän debyytti EP-levy Swaay julkaistiin noin kuukausi debyyttisinglen julkaisun jälkeen. Yhtyeen nimeä kantava debyyttistudioalbumi julkaistiin puolestaan marraskuussa 2016.
Yhtye on ollut ehdolla muun muassa vuoden 2016 Kid’s Choice Awardsissa kategoriassa ”Paras uusi artisti” sekä vuoden 2016 Radio Disney Music Awardsissa kategorioissa ”Paras karaokelaulu” ja ”Paras hymni”. Lisäksi he ovat voittaneet muun muassa MTV Video Music Awardin kategoriassa "Paras uusi artisti". DNCE on esiintynyt kiertueiden lisäksi muun muassa vuoden 2017 Fashion Meets Music Festivalilla. Yhtye jäi tauolle vuonna 2019 kun Joe Jonas sekä muut Jonas Brothers-yhtyeen jäsenet palasivat yhteen.
Diskografia > Albumit

DNCE (18. marraskuuta 2016)
Uudelleenjulkaisut
DNCE (Jumbo Edition) (8. marraskuuta 2017)
Diskografia > EP-levyt

Swaay (23. lokakuuta 2015)
People to People (15. kesäkuuta 2018)
Diskografia > Singlet

Pääartistina
Cake by the Ocean (2015)
Toothbrush (2016)
Body Moves (2016)
Kissing Strangers (mukana Nicki Minaj) (2017)
Dance (2018)
Vierailevana artistina
Rock Bottom (Hailee Steinfeld, mukana DNCE) (2016)
Da Ya Think I’m Sexy? (Remix) (Rob Stewart, mukana DNCE) (2017)
Hands Up (Merk & Kremont, mukana DNCE) (2018)
Promosinglet
Blown (mukana Kent Jones) (2016)
Santa Claus Is Coming to Town (mukana Charlie Puth, Hailee Steinfeld, Daya, Fifth Harmony, Rita Ora, Tinashe, Sabrina Carpenter ja Jake Miller) (2016)
Good Day (End of the World Remix) (2017)
Käännös suomeksi
Käännös suomeksi
Degernes

| Degernes |
| --- | --- |

 Degernes
 Koordinaatit: 59°21′15″N, 11°25′17″E 
Valtio:  Norja
Lääni:  Østfold
Kunta:  Rakkestad
Pinta-ala:  
 – Maa:  0,3 km²
Väkiluku (2023):  309
 – Väestötiheys:  1 030 as./km²
Infobox OKVirheellinen NIMI-arvo: 
Degernes on taajama Rakkestadin kunnassa Østfoldin läänissä Norjassa. Taajaman pinta-ala on 0,3 neliökilometriä ja asukasluku 309 vuonna 2023. Vuosina 1917–1964 Degernes oli itsenäinen kunta.
Degernesin kirkko
Aiheesta muualla

Kuvia tai muita tiedostoja aiheesta Degernes Wikimedia Commonsissa
Clarissa Pinkola Estés

| Clarissa Pinkola Estés> Henkilötiedot |
| --- | --- |
Syntynyt: 27. tammikuuta 1945 (ikä 79)
Kansalaisuus:  Yhdysvallat
Ammatti:  kirjailija, psykoanalyytikko
Kirjailija
Äidinkieli: espanja
Tuotannon kieli: englanti
Aiheet:  naiseus, arkkityypit
Esikoisteos:  Naiset, jotka kulkevat susien kanssa
Aiheesta muualla
Kotisivut
Löydä lisää kirjailijoitaKirjallisuuden teemasivulta
Clarissa Pinkola Estés (s. 27. tammikuuta 1945) on yhdysvaltalainen kirjailija ja jungilainen psykoanalyytikko. Hänen kirjoittamansa kirja Naiset, jotka kulkevat susien kanssa oli 144 viikkoa New York Timesin myydyimpien kirjojen listalla, mikä teki hänestä ensimmäisen listalle päässeen latinalaisamerikkalaisen naiskirjailijan.
Elämä ja ura

Estés syntyi Yhdysvalloissa meksikolaisille vanhemmille. Hän aloitti uransa 1960-luvulla traumanjälkeisen toipumisen asiantuntijana Edward Hines Jr.:n veteraanisairaalassa Hinesissa, Illinoisissa, jossa hän työskenteli neliraajahalvautuneiden sotaveteraanien kanssa. Hän työskenteli myös muissa laitoksissa vakavasti loukkaantuneiden lasten sekä traumaperäisestä stressihäiriöstä kärsivien veteraanien ja heidän perheidensä kanssa. 1970-luvun alusta alkaen hän opetti kirjoittamista vangeille Men's Penitentiaryssä Coloradossa, Liittovaltion naistenvankilassa Dublinissa, Kaliforniassa ja muissa vankiloissa.
Hän valmistui etno-kliinisen psykologian tohtoriksi vuonna 1981 Union Institute & Universitystä ja jungilaiseksi psykoanalyytikoksi Zürichissä vuonna 1984. Hänen ensimmäinen kirjansa Naiset, jotka kulkevat susien kanssa: Villinaisen arkkityyppi myyteissä ja kertomuksissa julkaistiin vuonna 1992. Se oli The New York Times Best Seller -listalla 144 viikkoa, ja se nousi muidenkin julkaisujen myydyimpien kirjojen listoille kuten USA Today, Publishers Weekly ja Library Journal.
Estés on kirjoittanut esikoisteoksensa jälkeen muitakin naisten ja miesten sielunelämää käsitteleviä kirjoja, ja niitä on käännetty yhteensä 37 kielelle. Hän on toiminut luottamustehtävissä useissa järjestöissä ja hallintoelimissä sekä saanut elämäntyöstään useita palkintoja. Hän on myös uutisia ja politiikkaa käsittelevän TheModeratevoice.com -blogin päätoimittaja.
Teokset

Estés, Clarissa Pinkola: Naiset, jotka kulkevat susien kanssa: Villinaisen arkkityyppi myyteissä ja kertomuksissa.  (Women Who Run With the Wolves: Myths and Stories of the Wild Woman Archetype, 1992)  Suomentanut Valtavirta, Nina. Helsinki:  Basam Books, 2014.  ISBN 978-952-260-177-3.
Aiheesta muualla

TheModeratevoice.com -blogi
Cliff Ronning

| Cliff Ronning |
| --- | --- |
 Ronning vuoden 2008 tähdistöottelussa
Henkilötiedot
Syntynyt: 1. lokakuuta 1965 (ikä 59) Burnaby, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  173 cm
Paino:  77 kg
Pelaajaura
Pääsarjaura:  1986–2004
Seurat:  St. Louis Blues (NHL) Peoria Rivermen (IHL) Asiago (Serie A) Vancouver Canucks (NHL) Phoenix Coyotes (NHL) Nashville Predators (NHL) Los Angeles Kings (NHL) Minnesota Wild (NHL) New York Islanders (NHL)
NHL-varaus:  134. varaus, 1984 St. Louis Blues
Cliff Ronning (synt. 1. lokakuuta 1965, Burnaby, Brittiläinen Kolumbia, Kanada) on kanadalainen ammattilaisuransa lopettanut jääkiekkoilija. Ronning pelasi urallaan 18 kautta NHL-liigassa edustaen seitsemää eri seuraa.
Pelaajaura

Ronning junioriuransa WHL-liigan New Westminster Bruinsissa. Jo ensimmäisen WHL-kauden jälkeen St. Louis Blues varasi hänet NHL:n varaustilaisuudessa 1984. Pienen koonsa vuoksi Ronning varattiin vasta varauksen loppupuolella. Kaudella 1984–1985 Ronning voitti WHL:n pistepörssin 197 tehopisteellä, joka oli sarjan silloinen uusi ennätys.
Ronning ei saanut heti pelipaikkaa ammattilaisjoukkueessa, ja hän vietti valtaosan kaudesta 1985–1986 Kanadan maajoukkueen kanssa harjoitellen ja pelaten eri kansainvälisiä otteluita. Hän pelasi ensimmäisen ammattilaisottelunsa keväällä 1986, kun St. Louis kutsui hänet mukaan pudotuspeleihin. Hän teki pudotuspeleissä ensimmäisen maalinsa. Kauden 1986–1987 Ronning vietti vielä puoliksi maajoukkueessa ja puoliksi St. Louisissa. Todellisen läpimurtonsa NHL:ään Ronning teki vasta kaudella 1988–1989, jolloin hän teki 64 ottelussa 24 maalia ja 31 syöttöä.
Läpimurrosta huolimatta Ronning lähti kaudeksi 1989–1990 Eurooppaan hakemaan pelikokemusta. Hän pelasi Italian pääsarjassa tehokkaan kauden HC Asiagon paidassa tehden 42 ottelussa yhteensä 135 tehopistettä. Ronning palasi kaudeksi 1990–1991 St. Louisiin. Kauden puolessa välissä hänet myytiin kuitenkin Vancouver Canucksiin yhdessä Geoff Courtnallin, Robert Dirkin ja Sergio Momesson kanssa vaihdossa Dan Quinniin ja Garth Butcheriin.
Vancouverissa Ronningsta tuli yksi joukkueen avainpelaajista. Hän pelasi neljä kautta Vancoverissa, minkä jälkeen hän siirtyi vapaana agenttina kaudeksi 1996–1997 Winnipegistä Phoenixiin muuttaneeseen Phoenix Coyotesiin. Phoenix myi Ronningin ja Richard Lintnerin kaudella 1998–1999 sarjan laajennusjoukkueeseen Nashville Predatorsiin. Ronning oli nuoren ja kokemattoman Nashvillen johtohahmo neljän kauden ajan. Viimeisellä sopimuskaudella 2001–2002 Nashville myi Ronningin pelaajakauppojen takarajalla Los Angeles Kingsiin vaihdossa Jere Karalahteen.
Ronning vietti Los Angelesissa vain kyseisen kevään. Hän siirtyi kesällä Minnesota Wildiin yhdeksi kaudeksi. Seuraava kausi 2003–2004 jäi Ronning viimeiseksi. Hän teki vuoden mittaisen sopimuksen New York Islandersin kanssa. Ronning ei pelannut missään työsulkukaudella 2004–2005, ja helmikuussa 2006 hän ilmoitti lopettavansa ammattilaisuransa.
Aiheesta muualla

Cliff Ronning The Internet Hockey Databasessa (englanniksi)
Dao Bandon

| Dao Bandon> ดาว บ้านดอน.Henkilötiedot |
| --- | --- |
Syntynyt: 4. tammikuuta 1947 (ikä 77) Yasothon, Thaimaa
Kansalaisuus:  thai
Ammatti:  näyttelijä, laulaja
Muusikko
Aktiivisena:  1975–
Tyylilajit:  Luk thung, Mor lam ja popmusiikki 
  [ Muokkaa Wikidatassa ] [ ohje ]  
Dao Bandon (thaiksi ดาว บ้านดอน, 4. tammikuuta 1947 Thaimaa) on thaimaalainen laulaja. Hän on laulaja elokuvissa Khon Khee Lang Kway, Prae Jaa ja Roe Rak Tai Ton Kraon.
Diskografia > Studioalbumit

Lam Phloen Charoen Jai (ลำเพลินเจริญใจ)
Khon Khee Lang Kway (คนขี่หลังควาย)
Prae Jaa (แปรจ๋า)
Roe Rak Tai Ton Kradon (รอรักใต้ต้นกระโดน)
Diskografia > Biisien

Jao Bao Hai (Jintara Poonlarp)
Rak Salai Dok Fai Ban  (Jintara Poonlarp)
Covid Ma Namta Lai (Jintara Poonlarp)
Nam Ta Loan Bon Tee Non (Honey Sri-Isan)
Kor Moon Mark Mai Yark Rak (Saengaroon Boonyoo)
Kulab Daeng (Somjit Borthong)
Deniz Undav

| 0 | 1 | 2 | 3 |
| --- | --- | --- | --- |
Deniz Undav vuonna 2023.
Henkilötiedot
Syntymäaika: 19. heinäkuuta 1996 (ikä 28)
Syntymäpaikka: Varel, Saksa
Pelipaikka: hyökkääjä
Pituus: 179 cm
Seura
Seura: VfB Stuttgart
Pelinumero: 26
Seurat
| Vuodet | Seura | O | (M) |
| 2015–2017 |  TSV Havelse | 67 | (32) |
| 2017–2018 |  Eintracht Braunschweig II | 18 | (9) |
| 2018–2020 |  SV Meppen | 69 | (23) |
| 2020–2022 |  Royale Union Saint-Gilloise | 63 | (43) |
| 2022–2024 |  Brighton & Hove Albion FC | 22 | (5) |
| 2023–2024 | →  VfB Stuttgart | 30 | (18) |
| 2024– |  VfB Stuttgart | 0 | (0) |
Maajoukkue
| 2024– | Saksa | 3 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 28. kesäkuuta 2024.
Deniz Undav (s. 19. heinäkuuta 1996 Varel) on saksalainen jalkapalloilija, pelipaikaltaan hyökkääjä. Hän on pituudeltaan 179-senttimetrinen. Hän edustaa Saksan Bundesliigassa pelaavaa VfB Stuttgartia. Hän on pelannut Saksan ja Englannin lisäksi Belgiassa. Hän pelasi Saksan A-maajoukkueessa ensimmäisen kerran vuonna 2024.
Undav pelasi Regionalliga Nordissa Havelsen joukkueessa vuosina 2015–2017. Hän edusti kaudella 2017–2018 Eintracht Braunschweigia mutta pääsi pelaamaan vain kakkosjoukkueessa. Kaudet 2018–2020 hän pelasi 3. Ligassa Meppenin joukkueessa. Hän siirtyi kesällä 2020 belgialaisseura Union Saint-Gilloiseen, joka kauden 2020–2021 päätteeksi nousi Belgian pääsarjaan. Undav oli kaudella 2021–2022 sarjan paras maalintekijä tehtyään 26 maalia 39 ottelussa. Englantilaisseura Brighton osti hänet tammikuussa 2022, mutta hän jatkoi Belgiassa vielä kauden loppuun lainalla. Kaudella 2022–2023 hän pelasi Englannissa 22 valioliigaottelua ja teki niissä Brightonille viisi maalia. Kauden 2023–2024 hän oli lainalla saksalaisseura Stuttgartissa ja pelasi 30 bundesliigaottelua, joissa hän teki 18 maalia, muun muassa kolme maalia eli hattutempun kotiottelussa RB Leipzigiä vastaan. Hän oli joukkueensa toiseksi paras ja koko liigan neljänneksi paras maalintekijä.
Undav pelasi Saksan A-maajoukkueessa ensimmäisen kerran maaliskuussa 2024 ystävyysottelussa Ranskaa vastaan ja toisen kerran saman vuoden kesäkuussa ystävyysottelussa Ukrainaa vastaan. Hän kuuluu Saksan joukkueeseen EM-kilpailuissa 2024 ja pelasi kolmannen maaottelunsa tultuaan vaihdosta kentälle EM-kilpailujen alkulohko-ottelussa Unkaria vastaan.
Denizli Basket

| Denizli Basket |
| --- | --- |

Liiga:  TB1L
Perustettu:  2006
Areena:  Pamukkale University Arena
Kotipaikka:  Denizli, Turkki
Värit:           
Presidentti:   Turgut Dalaman
Päävalmentaja:   Hakan Yavuz
Mestaruudet:  1
Kotisivu:  Denizli Basket
Sinpaş Denizli Basket on turkkilainen koripallojoukkue, jonka kotipaikka on Turkissa Denizli. Kaudella 2014–2015 joukkue voitti Turkin kakkosliigan runkosarjan mutta karsiutui kuitenkin pudotuspeleissä eikä siten noussut maan pääsarjaan.
Plataiés

| Plataiés Πλαταιές |
| --- | --- |
 Kunnallisyksikön sijainti
 Plataiés
 Koordinaatit: 38°12′44″N, 23°16′01″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Thíva
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  280404
Väkiluku (2011):  4 908
 – Kylä­yhdys­kunta:  947
 – Kylä:  944
Aikavyöhyke:  UTC+2
 – Kesäaika:  UTC+3
Rekisterikilpi:  VI
Infobox OKVirheellinen NIMI-arvo: 
Plataiés (kreik. Πλαταιές, myös Plateés; kath.kreik. Πλαταιαί, Plataiaí) on Kreikan kylä sekä samanniminen Thívan kunnan kunnallisyksikkö (Δημοτική Ενότητα Πλαταιών, Dimotikí Enótita Plataión) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 908 ja varsinaisen Plataiéen kylän väkiluku 944 (vuonna 2011).
Plataiéen kylä sijaitsee linnuntietä noin 14 kilometriä etelälounaaseen Thívan kaupungista. Kylän aiempi nimi oli Kókla (Κόκλα). Se nimettiin uudelleen vuonna 1916 lähellä sijainneen antiikin aikaisen Plataiain kaupungin mukaan. Plataiéen kunnallisyksikkö käsittää Thívan kunnan eteläosan. Sen suurimmat asutukset ovat Kaparéllin ja Léfktran kylät. Kunnallisyksikön eteläosassa Korintinlahden rannalla sijaitsee Paralía Livadóstraksen kylä.
Plataiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thívan kuntaan yhdessä Thísvin ja Vágian kanssa, jolloin se muuttui uuden kunnan kunnallisyksiköksi.
Kunnallisyksikön osat

Plataiéen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Kaparélli | Ágios Vasíleios | 100 |
| Kaparélli | Kalamáki | 7 |
| Kaparélli | Kaparélli | 1 756 |
| Léfktra | Léfktra | 1 019 |
| Léfktra | Paralía Livadóstras (Livadóstra) | 72 |
| Loutoúfi | Loutoúfi | 337 |
| Melissochóri | Melissochóri | 670 |
| Plataiés | Moní Agías Triádos (luostari) | 3 |
| Plataiés | Plataiés | 944 |
Yhteensä: 4 908
Chuathbaluk

| Chuathbaluk |
| --- | --- |

 Koordinaatit: 61°34′32″N, 159°14′50″W 
Valtio:  Yhdysvallat
Osavaltio:  Alaska
Piirikunta:  Bethel
Pinta-ala:  
 – Kokonaispinta-ala:  13,9 km²
 – Josta vettä:  4,8 km² (34,26 %)
Väkiluku:  119
 – Väestötiheys:  13,1 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Chuathbaluk on pieni kaupunki Alaskassa. Vuoden 2000 väestönlaskennassa sen väkiluku oli 119. Näistä 91,60% edusti etnisesti Amerikan alkuperäiskansoja.
Historiaa

Chuathbaluk oli 1800-luvun puolivälissä deg hit'an -heimon kesäkalastuspaikka. Kylä on tunnettu nimillä Chukbak, St. Sergius Mission, Kuskokwim Russian Mission ja Little Russian Mission. Nimi sekoitettiin usein Yukonissa sijaitsevaan Russian Missioniin, joten nimeksi muutettiin 1960-luvulla Chuathbaluk. Se on johdettu jupikkien sanasta curapalek, joka tarkoittaa "kukkuloita, joilla suuret mustikat kasvavat".
St. Sergius Missioniin rakennettiin venäläis-ortodoksinen kirkko vuonna 1894 ja 35 kilometrin päästä Kukuktukista ihmiset muuttivat lähetysasemalle. Traagisesti suuri osa väestöstä kuoli influenssaepidemiassa vuonna 1900. Vuonna 1929 paikka hylättiin, mutta venäläis-ortodoksisen seurakunnan jäsenet jatkoivat jumalanpalvelusten pitämistä lähetysasemalla. Vuonna 1954 Sam Phillipsin perhe Crow Villagesta uudelleenasutti lähetysaseman, heitä seurasi myöhemmin ihmisiä Aniakista ja Crooked Creekista. Kirkko rakennettiin uudelleen 1950-luvun lopulla ja osavaltion koulu avattiin 1960-luvulla. Kaupunkioikeudet Chuathbaluk sai 1975.
Chickenfoot

| Chickenfoot |
| --- | --- |

 Chickenfoot keikalla vuonna 2009.
Tiedot
Toiminnassa:  2008–
Tyylilaji:  hard rock
Kotipaikka:   Yhdysvallat
Laulukieli:  englanti
Jäsenet:  Sammy Hagar, laulu   Joe Satriani, kitara   Michael Anthony, basso   Chad Smith, rummut  
Levy-yhtiö:  Redline Entertainment  
Aiheesta muualla
www.chickenfoot.us
Chickenfoot on vuonna 2008 perustettu yhdysvaltalainen hard rock-superyhtye, jossa soittavat Van Halenista Sammy Hagar (laulu) ja Michael Anthony (basso), sooloartisti Joe Satriani (kitara) ja Red Hot Chili Peppersin Chad Smith (rummut). Yhtye syntyi lähes sattumalta kun sen tulevat jäsenet Hagar, Anthony ja Smith tapasivat jammailla Hagarin klubilla Meksikossa. Hyvin sujuneen jammailun myötä heillä heräsi ajatus perustaa yhtye. Olihan heillä jo keksittynä nimi Chickenfoot, mutta kitaristi puuttui, joten he ottivat yhteyttä Satrianiin joka suostui kokoonpanoon. Yhtye teki ensimmäisen esiintymisensä Hagarin soolokeikalla Las Vegasissa vuonna 2008.
Yhtyeen kesäkuussa 2009 ilmestynyt debyyttialbumi Chickenfoot myi kultaa Yhdysvalloissa, ja se menestyi hyvin Billboard 200 -listalla sijoittuen neljänneksi.
Yhtye on esiintynyt vuoden 2009 Pohjois-Amerikan kiertueen ohella myös Euroopassa.
Diskografia > Studiolbumit

Chickenfoot (5. kesäkuuta 2009)
Chickenfoot III (27. syyskuuta 2011)
Diskografia > Kokokoelmat

BEST + LIVE (2017)
Diskografia > Livealbumit

LV (2012)
Diskografia > Singlet

Oh Yeah (2009)
Soap on a Rope (2009)
Sexy Little Thing (2009)
Get It Up (2010)
My Kinda Girl (2010)
Big Foot (2011)
Three and a Half Letters (2011)
Different Devil (2012)
Something Going Wrong (2013)
Divine Termination (2017)
Aiheesta muualla

Viralliset sivut
Chickenfoot Myspacessa (englanniksi)
Kuvia tai muita tiedostoja aiheesta Chickenfoot Wikimedia Commonsissa
Chuang Ling-yun

| Chuang Ling-yun> Henkilötiedot |
| --- | --- |
Syntynyt: 9. lokakuuta 1999  Keelung, Taiwan
Kuollut: 5. maaliskuuta 2021 (21 vuotta)  Taipei, Taiwan
Kansalaisuus:   taiwanilainen
Ammatti:  näyttelijä, laulaja
Chuang Ling-yun (kiin.: 莊凌芸; pinyin: Zhuāng Língyún; 9. lokakuuta 1999 – 5. maaliskuuta 2021) oli taiwanilainen laulaja ja näyttelijä.
5. maaliskuuta 2021 Chuang hyppäsi taipeilaisen koulurakennuksen 10. kerroksesta ja kuoli sairaalassa muutama tunti myöhemmin. Chuangin kerrotaan ennen kuolemaansa soittaneen poikaystävälleen ja valittaneen isästään. Huono suhde isään on todennäköisesti ollut ainakin osasyy Chuangin itsemurhaan.
Diskografia > Singlet

Let’s meet again next time (2020)